ai4bharat/Pralekha huggingface dataset:
جل شکتی وزارت
جل شکتی ابھیان
وزیر مملکت جناب بشویسور ٹوڈو نے آج لوک سبھا میں ایک تحریری جواب میں بتایا کہ جل شکتی ابھیان -1  ملک کے پانی کی قلت سے دوچار 256 اضلاع کے 1592 بلاکوں میں 2019 میں شروع کی گئی تھی تاکہ پانی کے تحفظ اور پانی کے وسائل کے بندوبست کو فروغ دیا جاسکے اور ساتھ ہی ساتھ پانچ نشان زد طریقہ کار پر تیزی سے عمل در آمد پر توجہ دی جاسکے۔ ان پانچ طریقہ کار میں پانی کا تحفظ ، بارش کے پانی کو جمع کرنے، روایتی اور دیگر پانی کے اداروں کی تجدید کاری ، پانی کا دوبارہ استعمال اور ڈھانچے کی ری- چارجنگ ، واٹر شیڈ ڈیولپمنٹ اور بڑے پیمانے پر شجر کاری شامل ہے۔ اس کے علاوہ خصوصی طریقہ کار میں بلاک کے پانی کے تحفظ کے منصوبوں کے فروغ اور پانی کے تحفظ کے ضلعی منصوبوں کے علاوہ کرشی وگیان کیندر میلوں، شہری گندے پانی کے دوبارہ استعمال اور تمام گاؤوں کی 3 ڈی سموچ نقشہ سازی کو شامل کیا گیا ہے۔
بعد میں جل شکتی ابھیان 2019 کے دائرے کو وسیع کیا گیا اور بارش کے پانی کو جمع کرنے - کہاں یہ ہوتی ہے اور کب یہ ہوتی ہے کے موضوع کے ساتھ جل شکتی ابھیان : بارش کے پانی کو جمع کرنے کے مشن کو شروع کیا گیا، تاکہ 22 مارچ 2021 اور 30 نومبر 2021 کے دوران ملک کے دیہی علاقوں کے ساتھ ساتھ شہری علاقوں کے تمام ضلعوں کے سبھی بلاک کا احاطہ کیا جاسکے۔ جل شکتی ابھیان : بارش کے پانی کو جمع کرنے  2021 کی مہم کے پانچ اہم طریقہ کار ہیں۔  بارش کے پانی کو جمع کرنے اور پانی کا تحفظ،  پانی کے تمام اداروں کی جیو ٹیگنگ، گنتی، پانی کے تحفظ کے لئے سائنسی منصوبوں کی تیاری،  تمام ضلعوں میں جل شکتی کیندروں کا قیام،  بڑے پیمانے پر شجر کاری اور  بیداری پیدا کرنا۔
جل شکتی ابھیان : کیچ دی رین  – 2022، جو جل شکتی ابھیان کے سلسلے میں تیسرا ہے، 29 مارچ 2022 کو شروع کی گئی ہے، تاکہ 29 مارچ 2022 سے 30 نومبر 2022 کے دوران - مانسون سے قبل اور مانسون کی مدت کے دوران ملک بھر میں تمام ضلعوں  کے تمام بلاک کا احاطہ کیا جاسکے۔ رواں سال میں اس مہم کے نشان زد طریقہ کار ہیں،  پانی کا تحفظ، بارش کے پانی کو جمع کرنا،  تمام پانی کے اداروں کی گنتی، جیو ٹیگنگ اور انہیں انوینٹری بنانا، پانی کے تحفظ کے لئے سائنسی منصوبوں کی بنیاد پر اس کی تیاری،  تمام ضلعوں میں جل شکتی کیندروں کا قیام،  بڑے پیمانے پر شجر کاری اور  بیداری پیدا کرنا۔ اس مہم میں پانی کے تحفظ اور بارش کے پانی کو جمع کرنے کے طریقہ کار کے تحت اضافی سرگرمیاں / ذیلی طریقہ کار شامل کئے گئے ہیں، جس میں اسپرنگ شیڈ بندوبست، آبی طاس کے علاقوں کا تحفظ اور امرت سروور کی تشکیل / تجدید کاری شامل ہیں۔
پانی کے تحفظ اور اسے کم سے کم ضائع ہونے سے بچانے کے لئے حکومت کی طرف سے جو اقدامات کئے گئے ہیں، ان میں مہاتما گاندھی نیشنل دیہی روز گار گارنٹی اسکیم  کا نفاذ پردھان منتری کرشی سینچائی یوجنا ، شہری کایا پلٹ اور پھر سے جدید بنانے کا اٹل مشن امرت کا نفاذ، دہلی 2016 کے یونفائڈ بلڈنگ بائی لاز  کا نفاذ، ماڈل بلڈنگ بائی لاز  2016 اور اربن اور ریجنل ڈیولپمنٹ پلانٹ فارمولیشن اینڈ امپلی منٹیشن  گائڈ لائن 2014 ، پنچایت راج کی وزارت  کی ریاست / مرکز کے زیر انتظام علاقے کے پنچایتی راج محکموں کے لئے ایڈوائزری، اٹل بھوجل یوجنا ، اور 20 ستمبر 2020 کو نوٹیفائی کی گئی پین انڈیا ایپلی کیبلٹی کے ساتھ گراؤنڈ واٹر پانی کے نکالے جانے کو کنٹرول کرنا اور منضبط کرنے کے لئے رہنما خطوط، ماحولیات کے تحفظ کے قانون 1986 کے تحت سینٹر پالوشن کنٹرول بورڈ س  کی ہدایت اور آلودگی کی روک تھام اور کنٹرول کے سلسلے میں پانی سے متعلق قانون 1974 وغیرہ کا نفاذ شامل ہے۔ پانی کی قومی پالیسی 2012 میں پانی کے تحفظ، اس کو بچانے اور اس کے فروغ کی بھی وکالت کی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔

U-7946
(Visitor Counter : 82
وزارت دفاع
یوم آزادی 2023 کے موقع پر صدرجمہوریہ محترمہ دروپدی مرمو نےہندوستانی بحریہ کے اہلکاروں کو بہادری کے ایوارڈ کی فہرست کو منظوری دی
صدرجمہوریہ محترمہ دروپدی مرمو نے یوم آزادی 2023 کے موقع پر ہندوستانی بحریہ کے عملے کو درج ذیل بہادری ایوارڈز کی منظوری دی ہے۔
نوسینا میڈل 
1. کمانڈر ہنیش سنگھ کارکی
2. کمانڈر کوستب بنرجی
3. لیفٹیننٹ کمانڈر پنیرسیلوم وشنو پرسنّا
نوسینا میڈل  ایوارڈیافتہ 2023 توصیفی سند
 کمانڈرکوستب بنرجی
 لیفٹننٹ کمانڈرپنیرسیلوم وشنوپرسنا
وزارت خزانہ
مرکزی وزیر خزانہ نرملا سیتا رمن نے سری نگر میں محکمہ انکم ٹیکس کے نئے دفتر کے ساتھ ایک رہائشی کمپلیکس دی چنارس کا افتتاح کیا
نئی دہلی،22 نومبر، 2021/ خزانہ اور کارپوریٹ امور کے مرکزی وزیر نرملا سیتا رمن نے آج جموں و کشمیر کے سری نگر میں انکم ٹیکس ڈیپارٹمنٹ کے ایک نئے دفتر کے ساتھ ایک رہائشی کمپلیکس دی چنارس کا افتتاح کیا۔ اس موقع پر جموں و کشمیر کے نائب گورنر منوج سنہا موجود تھے۔
سیتا رمن نے جموں و کشمیر کے لوگوں کا 'دی چنار' انکم ٹیکس بلڈنگ اور اس سے منسلک سہولیات شروع کرنے میں ان کے تعاون کے لیے شکریہ ادا کیا۔ اس منصوبے کو جموں و کشمیر کے لوگوں کے نام وقف کرتے ہوئے، انہوں نے کہا کہ سری نگر میں انکم ٹیکس کا دفتر علاقے کے لوگوں کو بہترین ٹیکس دہندگان کی خدمات سے جوڑنے اور انکم ٹیکس سروس سینٹر کے ذریعے ان کے ٹیکس کے مسائل کو حل کرنے میں مدد فراہم کرنے کے لیے ایک پل کا کام کرے گا۔ انہوں نے مزید کہا کہ یہ مرکز خطے کی ترقی میں عوامی شرکت کے لیے سازگار ماحول فراہم کرے گا۔
سیتارامن نے منتظمین کے ساتھ بات چیت کرتے ہوئے سی بی ڈی ٹی اور سی بی آئی سی حکام سے تبدیلی کے سفیر بننے کی اپیل کی۔ انہوں نے حکام سے بھی اپیل کی کہ وہ صنعت اور تاجروں تک پہنچ کر حکومت سے ان کی توقعات کو جانیں۔ سیتارامن نے اس بات پر زور دیا کہ سی بی ڈی ٹی اور سی بی آئی سی کے عہدیداروں کو مل کر کام کرنا چاہئے کیونکہ دونوں دفاتر خطے میں ٹیکس دہندگان کو بہتر سہولیات فراہم کرنے میں اہم کردار ادا کریں گے۔
یہ تقریب حکومت ہند کو ٹیکس دہندگان کو معیاری خدمات فراہم کرنے اور جموں و کشمیر میں ہر قسم کے ٹیکس دہندگان کو اعتماد اور احترام کے جذبے کے ساتھ ملک کے ٹیکس نظام میں شامل کرنے کے اس کے وژن سے واقف کرانے کا ایک اہم قدم تھا۔
۔۔۔
م ن ۔ اس۔ ت ح ۔
U –13152
(Visitor Counter : 114
وزارت خزانہ
سنٹرل بیورو آف نارکوٹکس کا یونیفائیڈ پورٹل لانچ کیا گیا
یہ پورٹل بیورو کے تمام طرح کے لائسنس کےلئے عمل کا حل فراہم کرے گا
سینٹرل نارکوٹکس بیورو کےیونیفائیڈ پورٹل کا آج مالیاتی سیکریٹری جناب سنجے ملہوترا نے ایڈیشنل سیکریٹری جناب وویک اگروال ، نارکوٹکس کمشنر جناب دنیش کمار بودھ اور دوسرے افسران ، چیف کنٹرولر آف فیکٹریز جناب انیل رام ٹیکے،ڈائریکٹرجناب ونود کمار اور فارما انڈسٹری کے اسٹیک ہولڈرز نمائندوں کی موجودگی میں افتتاح کیا۔
سینٹرل نارکوٹکس بیورو نے ’آزادی کا امرت مہوتسو‘کی مدت میں ڈیجیٹل انڈیا کے وژن کو مضبوط کرنے کے لئے اقدامات کئے ہیں اور یونیفائیڈ پورٹل کو تیار کرکے استعمال کنندہ صنعتوں کے لئے ایک قدم پر حل کی شکل میں جاری کیا ہے ، تاکہ بیورو کی طرف سے جاری کردہ لائسنسنگ اور ایکس آئی ایم تصدیق نامے کے اجراء میں آسانی فراہم کی جاسکے۔
سینٹرل نارکوٹکس بیورو کا یونیفائیڈ پورٹل محکمے کے استعمال کنندگا ن میں اہلیت ، شفافیت اور جواب دہی پیدا کرے گا،جس کا دوہرا مقصد دواؤں اور فارما سیکٹر کی مجموعی ترقی کے لئے فارما اور کیمیکل صنعتوں کی ضرورت کو پورا کرنا اور ’’آتم نر بھر بھارت‘‘کے لئے معیشت کو بڑھاوا دینا ہے۔ مریضوں اور ان کی دیکھ بھال کرنے والے خاندانوں کو ’’ضروری نارکوٹک ادویہ‘‘اور دواؤں کی دستیابی کو یقینی بنانا ہے۔
سینٹرل نارکوٹکس بیورو کے یونیفائیڈ پورٹل کا آغاز شفاف اور بہتر عمل آوری کے ساتھ ملک میں این ڈی پی ایس اور کنٹرولڈ اشیاء کے کاروبار کو آسان بنانے میں ایک میل کا پتھر ثابت ہوگا۔ اس پورٹل کو سی بی این سے لائسنس حاصل کرنے کے لئے بھارت کوش، جی ایس ٹی، پی اے این، این ایس ڈی ایل تصدیق ، ای-سنچتِ اور یو آئی ڈی اے آئی سمیت دیگر سرکاری خدمات کے ساتھ ڈاٹا بیس انضمام اور حصول کی سہولت کے لئے تیار کیا گیا ہے۔ نارکوٹک ڈرگس ، سائیکو ٹروپک اشیاء اور کنٹرولڈ اشیاء کے برآمد کار ، درآمدکار اور مینوفیکچرر کو ایک طرح سے مزید ایکو سسٹم سے مستفد ہونے کی امید ہے، جو درخواست کنندگان کے لئے استعمال کے موافق ، محفوظ لین دین، کلاؤڈ پرمبنی ذخیرہ کاری ، آسان عمل کی حمایت کرتا ہے۔اس کے ساتھ ہی ساتھ لائسنس جیسے درآمداتی سرٹیفکیٹ ،برآمداتی اجازت نامے ، مختلف این ڈی پی ایس اور کنٹرولڈ شدہ اشیا ء کے لئے نوآبجکشن سرٹیفکیٹ ، مینوفیکچرنگ لائسنس ، پریشانی سے آزاد اور شفاف آپریشن میں نارکوٹک ڈرگس کے کوٹے کا اختصاص وغیرہ بھی اس میں شامل ہیں۔یہ ذہن میں رکھنا ضروری ہے کہ تمام آپریشن فیس لیس اور کانٹیک لیس ہونے کا تصور کیا گیا ہے۔درخواست کنندہ کے ذریعے جسمانی طور پر رابطے کی ضرورت کو ختم کرتے ہوئے کہیں سے بھی اور کبھی بھی 724کی بنیاد پر درخواست داخل کی جاسکتی ہے اور محکمے سے سوال بھی کئے جاسکتے ہیں، جن کا پورٹل کے توسط سے جواب دیا جائے گا۔اس سے ’پروسیسنگ –وقت‘ میں زبردست کمی کا فائدہ اٹھایا جاسکے گا اور دیگر سودمند کاروباری سرگرمیوں کے لئے کاروبار کے وسائل کا تحفظ بھی کیا جاسکے گا۔
سینٹرل بیورو آف نارکوٹکس ایک مرکزی سرکار کا ادارہ ہے، جواقوام متحدہ کے مختلف اجلاسوں اور این ڈی پی ایس ایکٹ 1985کے التزامات کے تحت نارکوٹک ڈرگس، سائیکوٹروپک اشیاء اور پری کرسر کیمیکل کے بین الاقوامی کاروبار سے نمٹتا ہے۔یہ ا شیاءطبی سائنسی اور صنعتی استعمال کے لئے دوہری صلاحیت رکھتی ہے، اس لئے بعض اوقات اِن کا ناجائز استعمال بھی ہوتا ہے۔چنانچہ لوگوں کو اِن اشیاء کی دستیابی اور اس سلسلے میں قانون پر عمل آوری کو قائم رکھنے کے درمیان ایک بہتر توازن قائم کرنے کی ضرورت ہوتی ہے۔ اِن چیلنجوں نے سہولت اور عمل آوری نظم کے مابین تال میل اور توازن قائم رکھنے کے لئے ایک مؤثر آلے کی شکل میں ایک ڈیجیٹل پلیٹ فارم کے استعمال کا تصور بیورو کے سامنے پیش کیا۔
صحت اور خاندانی بہبود کی وزارت
مرکز نے 11 شمال مشرقی اور پہاڑی ریاستوں اور مرکز کے زیر انتظام علاقوں میں کووڈ – 19 ٹیکہ کاری کا جزائزہ لیا
نئی دہلی،04 ستمبر ،2021 / صحت کے مرکزی سکریٹری جناب راجیش بھوشن نے 11 شمال مشرقی اور پہاڑی ریاستوں اور مرکز کے زیر انتظام علاقوں میں آج ایک اعلیٰ سطح کی میٹنگ کی صدارت کی۔ یہ ریاستیں ہیں : اروناچل پردیش، آسام، جموں و کشمیر، لداخ، منی پور، میگھالیہ، میزورم، ناگالینڈ، سکم ، تری پورہ اور اتراکھنڈ۔
فی الحال صحت سکریٹری نے ان نکات کو اجاگر کیا:
الف) ریاستوں اور مرکز کے زیر انتظام علاقوں کو 18 سال سے زیادہ کی عمر والے لوگوں کو پہلا ٹیکہ فوری طور پر لگانے کے کام کو روکنے کی ضرورت ہے۔
ب) ریاستوں کو چاہیے کہ وہ 60 سال سے زیادہ عمر کے لوگوں کو توجہ دیں جیسا کہ اس زمرے میں آسام ، منی پور، اروناچل پردیش، ناگالینڈ اور میگھالیہ میں دونوں خوراکوں کا کام غیر اطمینان بخش ہے۔اس عمر کے لوگوں پر کووڈ – 19 کے تئیں حساسیت کے پیش نظر سب سے زیادہ توجہ دیئے جانے کی ضرورت ہے۔
ج) ان حقائق کی طرف ریاستوں کی توجہ دلائی گئی کہ پہلا ٹیکہ لگائے جانے سے دوسرے ٹیکے کا نمبر جلد آجائے گا۔ یہ تجویز رکھی گئی کہ ریاستیں خوراکوں اور دنوں کی تخصیص کریں۔ اور ان لوگوں کے لیے ٹیکہ لگانے کے کام کا ایک نشانہ مقرر کریں۔
ریاستوں کو مشورہ دیا گیا کہ وہ ریاست کے ویکسین اسٹور سے کولڈ چین پوائنٹ تک قریبی نظر رکھیں ان میں توازن اور تقسیم پر نظر رکھیں اور ویکسن کے ضیاع کو دو فیصد سے تجاوز نہ کرنے دیں۔ ای وین پر تازہ جانکاری دیں جو روزانہ کی بنیاد پر ہو۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8666
(Visitor Counter : 125
نوجوانوں کے امور اور کھیل کود کی وزارت
اپنے والد کے کھیت میں ٹریننگ کرنے سے لیکر کھیلو انڈیا میں چاندی کا تمغہ جیتنے تک، مہاراشٹر کی کلیانی گاڈیکر کا ایک طویل سفر
اپنے والدکے چھوٹے سے کھیت میں کھودا گیا مٹی کا گڈھا ایک عارضی کشتی کے میدان میں بدل گیا، کلیانی گاڈیکر کیلئے ٹریننگ کا بہترین میدان بن گیا۔
اس کا یہ مطلب نہیں ہے کہ کھیلو یوتھ انڈیا گیمز 2021 میں 53 کلو گرام کے زمرے میں چاندی کا تمغہ جیتنے والی مہاراشٹر کی مکے باز منہ میں چاندی کا چمچہ لیکر پیدا ہوئی تھیں۔
بلکہ ان کے والد کے پاس کوئی اور متبادل ہی نہیں تھا۔ پانڈورنگ گاڈیکر کشتی کے مداح تھے اور وہ اپنی چھوٹی سی کلیانی کو ایک مکے باز بنتے ہوئے دیکھنا چاہتے تھے لیکن ودربھ کے واشم ضلع میں جئے پور نام کے ان کے چھوٹے سے گاؤں میں ایک واحد کوچنگ سینٹر بھی نہیں تھا۔
وہ ہنستے ہوئے کہتی ہیں‘‘میرے والد نے کسی طرح ملائم جمناسٹک میٹ جمع کیں اور ان پر ایک چادر بچھائی اور مجھے کشتی کی میٹ پر کھیلنے کا احساس دلایا’’۔
باپ اور بیٹی دونوں نے آخر تک کشتی کا عارضی اکھاڑہ بناکر بھی ہمت نہیں ہاری۔ پانڈورنگ نے ایک ہی وقت میں ایک کوچ اور ٹرینر کا کردار نبھایا کیوں کہ سالوں سے ان کے ضلع میں ریاستی سطح پر لاتعداد قومی اور بین الاقوامی فاتحین دینے کے باوجود کوئی کوچ نہیں تھے۔
ان کی یہ جوڑی اس وقت ٹوٹ گئی جب کلیانی نے اپنی پہلی ہی کوشش میں اسکول کے نیشنلس میں جگہ بنائی۔ تب کلیانی کے والدین نے اس کی مزید تربیت کیلئے اسے سونی پت بھیجنے کیلئے اپنی زمین کا ایک ٹکڑا بیچ دیا۔
کلیانی یاد کرتے ہوئے کہتی ہیں ‘‘جب میں نے شہر کا رُخ کیا تب سے میرے چھوٹے بھائی بہن مٹی کے اسی گڈھے میں اپنی ٹریننگ کو جاری رکھے ہوئے ہیں ۔ ہم جب چھوٹے تھے تو ہم بہت مزا کیا کرتے تھے’’۔
اتفاق سے اب ہم تینوں بھائی بہن ممبئی کے اسپورٹ اتھارٹی آف انڈیا کے قومی سینٹر میں ٹریننگ کررہے ہیں۔
اپنی ٹریننگ کے آغاز سے 18سالہ کلیانی نے واضح طور پر ایک طویل سفر طے کیا ہے اور انہوں نے بدھ کو 53 کلو گرام کے زمرے میں چاندی کا تمغہ جیتا۔
یہ آسان نہیں تھا ، انہوں نے سیمی فائنل میں پنجاب کی منجیت کور کو دو بار ہرایا لیکن یہ ان کی بدقسمتی رہی کہ وہ ہریانہ کی انتم کے داؤ نہیں روک سکیں ۔
کے آئی وائی جی پُنے ایڈیشن میں بھی 46 کلوگرام زمرے میں چاندی کا تمغہ جیت چکی کلیانی نے بتایا کہ ‘‘میں اپنی کارکردگی سے خوش ہوں، میں عام طور پر 50 کلو گرام زمرے میں مقابلہ کرتی ہوں لیکن کیونکہ یہاں پر 49 کلو گرام زمرہ ہے اس لئے مجھے 53 کلو گرام زمرے میں جانا پڑا۔ میں اتنے کم وقت میں اپنا وزن کم نہیں کرسکی۔
تقریباً ایک سال پہلے وہ ایس اے آئی اسکیم کے تحت کاندیولی ممبئی میں ٹریننگ کیلئے چنی گئی تھیں اور وہ اپنی اسٹریٹیجک کھیل پرکوچ امول یادو کے ساتھ کام کررہی تھیں۔
جناب یادو نے کہا ‘‘وہ جسمانی طور پر بہت طاقتور ہیں اور عموماً باقاعدہ کوچنگ کے فقدان کی وجہ سے ان کا کھیل دفاعی زیادہ ہے لیکن ہم اس پر کام کررہے ہیں اور مجھے پورا یقین ہے کہ آئندہ دس مہینوں میں ہم ان کی کارکردگی میں بہتری دیکھیں گے’’۔
خوراک کی ڈبہ بندی کی صنعتوں کی وزارت
مرکزی شعبے کی سرپرست اسکیم سپمدا
وزارت اسکیم پردھان منتری کسان سمپدا یوجنا  کو نافذ کر رہی ہے، جو دروازے سے خوردہ بازاروں تک موثر سپلائی چین کے بندوبست کے ساتھ جدید بنیادی ڈھانچے کی تخلیق کے لیے ایک جامع پیکیج ہے۔ یہ نہ صرف ملک میں ڈبہ بند خوراک کے شعبے کی ترقی کو فروغ دیتا ہے بلکہ کسانوں کو بہتر منافع فراہم کرنے، روزگار کے مواقع پیدا کرنے، زرعی پیداوار کے ضیاع کو کم کرنے، پروسیسنگ کی سطح کو بڑھانے اور پراسیس شدہ کھانوں کی برآمد کو بڑھانے میں بھی مدد کرتا ہے۔
سمپدا ایک ڈیجیٹل پلیٹ فارم ہے جس کے ذریعے پی ایم کے ایس وائی کی مختلف ذیلی اسکیموں کے تحت منظور شدہ مختلف پروجیکٹوں کی نگرانی کی جاتی ہے۔
وزارت کی طرف سے پی ایم کے ایس وائی کی مختلف ذیلی اسکیموں کے تحت اب تک 21058.29 کروڑ روپے کی پروجیکٹ لاگت کے ساتھ ڈبہ بنڈد خوراک یونٹس کے قیام کے لیے کل 853 پروجیکٹوں کو منظوری دی گئی ہے اور 6673.74 کروڑ روپے کی امداد کی منظوری دی گئی ہے۔جن میں سے 4444.25 کروڑ روپے جاری کیے گئے ہیں۔ ان منصوبوں میں بالترتیب 216.81 لاکھ میٹرک ٹن سالانہ اور 70.014 لاکھ میٹرک ٹن سالانہ کی پروسیسنگ اور تحفظ کی صلاحیت شامل ہے، جس سے 41,42,917 کسانوں کو فائدہ ہو رہا ہے اور 10,61,361 روزگار پیدا ہو رہے ہیں۔
یہ معلومات ڈبہ بند خوراک کی صنعتوں کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔
وزیراعظم کا دفتر
گلاسگو، برطانیہ میں سی او پی 26 کے سائیڈ لائن پر جناب بل گیٹس سے وزیر اعظم کی ملاقات
وزیر اعظم جناب نریندر مودی نے 2 نومبر 2021 کو گلاسگو، برطانیہ میں سی او پی 26 چوٹی کانفرنس کے سائیڈ لائن پر جناب بل گیٹس کے ساتھ ملاقات کی۔
وزیر اعظم نے بھارت میں بل اینڈ ملنڈا گیٹس فاؤنڈیشن کے ذریعے کیے جا رہے کاموں کی تعریف کی۔ بل گیٹس نے وزیر اعظم کو مشن انوویشن میں ہونے والی پیش رفت کے بارے میں بتایا۔ انہوں نے مشن انوویشن کے تحت بھارت میں سرگرمیوں کو تیز کرنے کے طریقوں پر بات کی۔
گرین ہائیڈروجن، جہاز رانی کے ایندھن، بیٹری اسٹوریج اور ویکسین ریسرچ جیسے شعبوں میں امید افزا مواقع پر بھی بات چیت ہوئی۔
کامرس اور صنعت کی وزارتہ
او این ڈی سی پروجیکٹ
تجارت و صنعت کے وزیر مملکت جناب سوم پرکاش نے آج لوک سبھا میں ایک تحریری جواب میں بتایا کہ اوپن نیٹ ورک فار ڈیجیٹل کامرس  ایک پہل ہے جس کا مقصد ڈیجیٹل یا الیکٹرانک نیٹ ورکس پر اشیاء اور خدمات کے تبادلے کے تمام پہلوؤں کے لیے اوپن نیٹ ورکس کو فروغ دینا ہے۔ او این ڈی سی کسی بھی مخصوص پلیٹ فارم سے آزاد کھلی وضاحتیں اور اوپن نیٹ ورک پروٹوکول کا استعمال کرتے ہوئے اوپن سورس طریقہ کار پر مبنی ہونا ہے۔
او این ڈی سی کی بنیادیں اشیا اور خدمات کے تبادلے کی سرگرمیوں کے تمام پہلوؤں کے لیے کھلے پروٹوکول ہیں، جیسا کہ انٹرنیٹ پر معلومات کے تبادلے کے لیے ہائپر ٹیکسٹ ٹرانسفر پروٹوکول، ای میلز کے تبادلے کے لیے سادہ میل ٹرانسفر پروٹوکول اور ادائیگیوں کے لیے متحد ادائیگی انٹرفیس۔
یہ اوپن پروٹوکول کھلی رجسٹریوں اور اوپن نیٹ ورک گیٹ ویز کی شکل میں عوامی ڈیجیٹل انفراسٹرکچر کے قیام کے لیے استعمال کیے جائیں گے تاکہ فراہم کنندگان اور صارفین کے درمیان معلومات کے تبادلے کو ممکن بنایا جا سکے۔ فراہم کنندگان اور صارفین معلومات کے تبادلے اور او این ڈی سی پر لین دین کے لیے اپنی پسند کی کوئی بھی مطابقت پذیر ایپلی کیشن استعمال کر سکیں گے۔
اس طرح، او این ڈی سی موجودہ پلیٹ فارم پر مرکوز ڈیجیٹل کامرس ماڈل سے آگے بڑھتا ہے جہاں خریدار اور بیچنے والے کو ڈیجیٹل طور پر نظر آنے اور کاروباری لین دین کرنے کے لیے ایک ہی پلیٹ فارم یا ایپلی کیشن کا استعمال کرنا پڑتا ہے۔
او این ڈی سی پروٹوکول کیٹلاگنگ، انوینٹری مینجمنٹ، آرڈر مینجمنٹ اور آرڈر کی تکمیل جیسے کاموں کو معیاری بنائیں گے۔ اس طرح، چھوٹے کاروبار کسی بھی او این ڈی سی سے مطابقت رکھنے والی ایپلی کیشنز کو استعمال کرنے کے قابل ہو جائیں گے بجائے اس کے کہ وہ مخصوص پلیٹ فارم پر مرکوز پالیسیوں کے زیر انتظام ہوں۔ یہ چھوٹے کاروباروں کو نیٹ ورک پر قابل دریافت ہونے اور کاروبار چلانے کے لیے متعدد اختیارات فراہم کرے گا۔ یہ ان لوگوں کے ذریعہ ڈیجیٹل ذرائع کو آسانی سے اپنانے کی بھی حوصلہ افزائی کرے گا جو فی الحال ڈیجیٹل کامرس نیٹ ورک پر نہیں ہیں۔
او این ڈی سی سے توقع کی جاتی ہے کہ وہ ای کامرس کو صارفین کے لیے مزید جامع اور قابل رسائی بنائے گا۔ صارفین ممکنہ طور پر کسی بھی مطابقت پذیر ایپلی کیشن یا پلیٹ فارم کا استعمال کرکے کسی بھی بیچنے والے، پروڈکٹ یا سروس کو دریافت کرسکتے ہیں، اس طرح صارفین کے لیے انتخاب کی آزادی میں اضافہ ہوتا ہے۔ یہ صارفین کو قریب ترین دستیاب سپلائی کے ساتھ مانگ کا مقابلہ کرنے کے قابل بنائے گا۔ اس سے صارفین کو اپنی پسند کے مقامی کاروبار کا انتخاب کرنے کی آزادی بھی ملے گی۔ اس طرح، او این ڈی سی آپریشنز کو معیاری بنائے گا، مقامی سپلائرز کی شمولیت کو فروغ دے گا، لاجسٹکس میں افادیت بڑھائے گا اور صارفین کے لیے قدر میں اضافے کا باعث بنے گا۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 3966
(Visitor Counter : 239
پیٹرولیم اور قدرتی گیس کی وزارت
جناب دھرمیندر پردھان نے اوپیک کے سکریٹری جنرل کے ساتھ اعلی سطحی مشاورتی میٹنگ میں خام تیل کی قیمتوں پر تشویش کا اظہار کیا
جناب دھرمیندر پردھان نے پیداوار میں کٹوتی کو بتدریج ختم کرنے کی درخواست کی
اوپیک کا اندازہ ہے کہ بھارت 2021 میں سب سے تیزی سے ترقی کرنے والی معیشت ہوگا
دہلی، 24 جون 2021: پیٹرولیم اور قدرتی گیس اور اسٹیل کے وزیر جناب دھرمیندر پردھان نے آج اوپیک کے سیکرٹری جنرل جناب ڈاکٹر محمد سنوسی برکنڈو کے ساتھ اعلیٰ سطحی مشاورتی میٹنگ کی۔ جناب پردھان نے صارفین اور معیشت کی تیزی سے بحالی پر خام تیل کی قیمتوں میں اضافے کے منفی اثرات پر بھی تشویش کا اظہار کیا۔ انہوں نے زور دے کر کہا کہ خام تیل کی اونچی قیمتیں بھارت میں بڑھتی ہوئی مہنگائی کے خطرناک دباؤ میں اضافہ کر رہی ہیں۔
فریقین نے تیل مارکیٹ میں حالیہ نمو،تیل کی طلب میں بہتری کے رجحانات، معاشی ترقی کے امکانات اور باہمی دلچسپی کے دیگر امور کے علاوہ توانائی کے چیلنجوں پر قابو پانے کے موضوعات پر تبادلہ خیال کیا۔ جناب پردھان نے خام تیل کی پیداوار کی کٹوتی کو بتدریج ختم کرنے کی درخواست کا اعادہ کیا اور اس بات پر بھی زور دیا کہ خام تیل کی قیمتیں ایک معقول بینڈ کے اندر رہنی چاہئیں جو صارفین اور پروڈیوسرز دونوں کے باہمی مفاد میں ہوں گی اور کھپت پر مبنی بحالی کی حوصلہ افزائی کریں گی۔
جناب پردھان نے کوویڈ وبا کی دوسری لہر کے دوران اوپیک کے سیکرٹری جنرل ڈاکٹر برکنڈو اور اہم اتحادیوں سعودی عرب اور متحدہ عرب امارات کی خاص طور پر دواؤں، آئی ایس او کنٹینرز، ایل ایم او اور بڑی پیٹرولیم مصنوعات کی فراہمی کے لیے تعاون پر اظہار تشکر اور ستائش کی۔ انھوں نے اوپیک کے اس اندازے پر خوشی کا اظہار کیا کہ ہندوستان 2021 میں ابھرتی ہوئی معیشتوں میں سب سے تیزی سے ترقی کرنے والا ملک ہوگا۔
بھارت پہلی اعلی سطحی اوپیک انڈیا انرجی کے بعد سے اوپیک کے ساتھ تکنیکی تعاون، ماہرین کے تبادلے اور دیگر تعاون میں توسیع کر رہا ہے۔
تعاون کی وزارت
اتبدائی زرعی قرض سے متعلق سوسائٹیوں پی اے سی سی ایس کے ڈیٹا
امداد باہمی کے مرکزی وزیر جناب امت شاہ نے آج لوک سبھا میں ایک سوال کے تحریری جواب میں بتایا کہ امداد باہمی کی وزارت مرحلہ وار طور پر ایک جامع قومی کوآپریٹو ڈیٹا بیس تیار کر رہی ہے۔ مرحلہ-I کے تحت تین شعبوں یعنی ابتدائی قرض سے متعلق سوسائٹیز ، ڈیری اور ماہی پروری کی تقریباً 2.64 لاکھ پرائمری کوآپریٹو سوسائٹیز کی میپنگ فروری 2023 میں مکمل ہو چکی ہے۔ مرحلہ-II کے تحت، نیشنل کوآپریٹو سوسائٹیز/فیڈریشنز کی میپنگ مکمل کر لی گئی ہے۔ مرحلہ III کے تحت، ڈیٹا بیس کو باقی تمام شعبوں میں کام کرنے والی کوامداد باہمی کی سوسائٹیوں تک بڑھایا جا رہا ہے۔ نیشنل کوآپریٹو یونین آف انڈیا  کے ذریعہ شائع کردہ انڈین کوآپریٹو موومنٹ-2018 کے شماریاتی پروفائل کے مطابق، ملک میں پرائمری ایگریکلچر کریڈٹ سوسائٹیز  کی ریاستی تعداد کو ضمیمہ میں رکھا گیا ہے۔
نیشنل کوآپریٹو ڈیٹا بیس کے تحت جمع کیے گئے پی اے سی ایس سمیت تمام کوآپریٹو سوسائٹیوں کا ڈیٹا اسٹیٹ رجسٹرار آف کوآپریٹو سوسائٹیز  کے ڈسٹرکٹ رجسٹرار آفس کی نگرانی میں درج ہیں اور یہ تصدیق شدہ ہیں۔
قانونی دفعات کے مطابق، کوآپریٹو سوسائٹیز جن کے مقاصد ایک ہی ریاست تک محدود نہیں ہیں، آئین کی مرکزی فہرست کے اندراج 44 کے تحت چلتی ہیں اور کثیرریاستی امداد باہمی کی سوسائٹیز کے قانون 2002 کی دفعات کے تحتآپریٹو سوسائٹیز  کے سنٹرل رجسٹرار آف کے زیر انتظام ہیں۔ متعلقہ ریاستی کوآپریٹو سوسائٹیوں کے قانون کی شقوں کے مطابق کوآپریٹو سوسائیٹیز بشمول پرائمری ایگریکلچر کریڈٹ سوسائٹیز ، جس میں ایک ریاست تک محدود اشیاء شامل ہیں، آئین کی ریاستی فہرست کے اندراج 32 کے تحت چلتی ہیں اور ان کا انتظام متعلقہ ریاستی رجسٹرار آف کوآپریٹو سوسائٹیز  کے ذریعہ کیا جاتا ہے۔
ضمیمہ
ملک میں پرائمری ایگریکلچر کریڈٹ سوسائٹیز  کی ریاست کے اعتبار سے تعداد
|
|
نمبر شمار
|
|
ریاست / مرکز کے زیر انتظام علاقے کا نام
|
|
پی اے سی ایس کی تعداد
|
|
1
|
|
انڈمان اور نیکوبار جزائر
|
|
51
|
|
2
|
|
آندھرا پردیش
|
|
2051
|
|
3
|
|
اروناچل پردیش
|
|
34
|
|
4
|
|
آسام
|
|
766
|
|
5
|
|
بہار
|
|
8463
|
|
6
|
|
چنڈی گڑھ
|
|
17
|
|
7
|
|
چھتیس گڑھ
|
|
1333
|
|
8
|
|
دہلی
|
|
0
|
|
9
|
|
گوا
|
|
81
|
|
10
|
|
گجرات
|
|
8484
|
|
11
|
|
ہریانہ
|
|
711
|
|
12
|
|
ہماچل پردیش
|
|
2127
|
|
13
|
|
# جموں اور کشمیر
|
|
643
|
|
14
|
|
جھارکھنڈ
|
|
2345
|
|
15
|
|
کرناٹک
|
|
5679
|
|
16
|
|
کیرالہ
|
|
1647
|
|
17
|
|
لکشدویپ
|
|
19
|
|
18
|
|
مدھیہ پردیش
|
|
4457
|
|
19
|
|
مہاراشٹر
|
|
21217
|
|
20
|
|
منی پور
|
|
223
|
|
21
|
|
میگھالیہ
|
|
179
|
|
22
|
|
میزورم
|
|
159
|
|
23
|
|
ناگالینڈ
|
|
1719
|
|
24
|
|
اوڈیشہ
|
|
2701
|
|
25
|
|
پڈوچیری
|
|
53
|
|
26
|
|
پنجاب
|
|
3543
|
|
27
|
|
راجستھان
|
|
6411
|
|
28
|
|
سکم
|
|
176
|
|
29
|
|
تمل ناڈو
|
|
4511
|
|
30
|
|
تلنگانہ
|
|
798
|
|
31
|
|
دادرا اور نگر حویلی اور دامن اور دیو
|
|
2
|
|
32
|
|
تریپورہ
|
|
268
|
|
33
|
|
اتر پردیش
|
|
8929
|
|
34
|
|
اتراکھنڈ
|
|
759
|
|
35
|
|
مغربی بنگال
|
|
7405
|
|
|
|
کل
|
|
97961
ماخذ: انڈین کوآپریٹو موومنٹ 2018 کا شماریاتی پروفائل این سی یو آئی کے ذریعہ شائع کیا گیا ہے۔
# جموں و کشمیر  کے اعداد و شمار میں لداخ  کے اعداد و شمار شامل تھے
۔۔۔۔۔۔۔۔۔۔۔
ش ح۔ ح ا۔ن ا۔
U- 8101
(Visitor Counter : 55
صحت اور خاندانی بہبود کی وزارت
ہندوستان میں کووڈ-19 ٹیکہ کاری کی مجموعی تعداد 90.79کروڑ کے نشانے کے پار
سردست صحت یابی کی شرح 97.89 فیصد ہے جو مارچ 2020 کے بعد سے سب سے زیادہ
گزشتہ چوبیس گھنٹوں کے دوران 20,799 نئے معاملات درج کئے گئے
ہندوستان میں زیر علاج مریضوں کی کل تعداد  ہے جو کہ کل کیسوں کی مجموعی تعداد کا 0.78 فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 101 دنوں سے 3 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 23,46,176 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 90.79 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 88,05,668 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,73,789
|
|
دوسری خوراک
|
|
89,34,169
|
|
صف اول کے صحت کارکنان
|
|
پہلی خوراک
|
|
1,83,55,327
|
|
دوسری خوراک
|
|
1,51,09,293
|
|
18 سال سے 44 سال تک کی عمر کے افراد
|
|
پہلی خوراک
|
|
36,74,65,954
|
|
دوسری خوراک
|
|
8,83,14,532
|
|
45 سال سے 59 سال تک کی عمر کے افراد
|
|
پہلی خوراک
|
|
16,12,96,306
|
|
دوسری خوراک
|
|
7,85,84,116
|
|
60 سال سے زیادہ عمر کے افراد
|
|
پہلی خوراک
|
|
10,23,23,752
|
|
دوسری خوراک
|
|
5,71,75,623
|
|
میزان
|
|
90,79,32,861
گزشتہ24 گھنٹوں کے دوران 26,718 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,31,21,247 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 97.89 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 99 دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 20,799 نئے معاملات درج کئے گئے۔
اس وقت زیر علاج مریضوں کی کل تعداد 2,64,458 ہےجو کہ ملک کے کل متاثرہ معاملوں کا 0.78 فیصد ہے۔200 دن کی بعدسے مریضوں کی یہ سب سے کم تعداد ہے۔
ملک بھر میں نمونوں کی جانچ کی تعداد میں برابر اضافہ کیاجارہا ہے۔
گزشتہ24 گھنٹوں کے دوران 9,91,676 ٹیسٹ کئے گئے۔ہندوستان میں اب تک مجموعی طور پر 57.42 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.63 فیصد رہی۔جو کہ اس وقت گزشتہ 101دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 2.10 فیصد ہے۔ یومیہ مثبت معاملات کی شرح لگاتار35 دنوں سے 3 فیصد سے نیچے رہی ہے اور لگاتار 118 دن سے 5 فیصد سے نیچے رہی ہے۔